ครั้งนี้ได้มาร่วมกิจกรรม Wongnai Tasting x Canvas ซึ่งวันนี้ทางร้านจะเสิร์ฟเมนูเป็น Individual รายบุคคลเลยค่ะ ร่วม 10 คอร์ส ซึ่งเป็น portion พอชั่นเล็ก ๆ มาให้ชิมเกือบทุกเมนูในร้านเลยนะคะ ส่วนพอชั่นจริงจะเยอะกว่าค่ะ 

ร้านอาหาร Canvas อยู่ในเครือเดียวกับ Rabbit Hole เพิ่งเปิดมาได้ประมาณ 3 เดือน วันนี้เชฟแนะนำว่า อาหารมาในคอนเซปต์ Contemporary Bangkok Cuisine เน้นวัตถุดิบจากในไทย พรีเซ้นต์เรื่องราวมาในจานแบบคำเล็ก ๆ (แปลได้แค่นี้ ถูกมั๊ยก็ไม่รู้ 555) วันนี้จะมีทั้งหมด 10 เมนูมาให้ชิมกัน

ระหว่างรอมื้ออาหาร ก็มีเสิร์ฟ Mocktail เป็นน้ำสีม่วงสีสวย เดากันว่าเป็นน้ำมังคุด รสชาติเปรี้ยวหวานอร่อยดี (แฮ่ะ ๆ ตอนเค้าอธิบายไม่ได้ยิน)

ก่อนเริ่มต้นมื้ออาหาร ทางร้านจะมีขนมปัง Complimentary Bread เป็นขนมปัง Flatbread ที่ทำมาจากมันเทศสีม่วงผสมกับแป้งแบบโฮมเมด ทานกับสเปรดที่มีมันหมู งาขาว ผสมกับสมุนไพรเครื่องเทศต่าง ๆ ก่อนกินต้องคนให้เข้ากันแล้วทากับขนมปัง ส่วนตัวก็คิดว่าหอมดี รสชาติแปลกคล้ายน้ำพริกที่มันลงตัวดีนะ 

เมนูอาหารมาเสิร์ฟแล้วค่ะ

- Raw Phuket cobia & Sour Tangerin Beetroot, Szechuan peper ปลาช่อนทะเลจากภูเก็ต ผสมผสานกับบีทรูท พริกไทยเสฉวน รสชาติหวานอร่อยดี ทานแล้วสดชื่น ตอนแรกคิดว่าปลาช่อนทะเลจะคาว แต่ไม่เลยนะ อร่อยเลยแม้จะทานแบบสด

-  Market Vegetables Chili Shaved ice, Herbs เมนูนี้เชฟได้รวบรวมผัก 25 ชนิดมาไว้ด้วยกัน แล้วโปะด้วย Shaved ice ที่มีส่วนผสมของผัก เหมาะสำหรับคนชอบกินผัก ก่อนกินก็สงสัยว่าผัก 25 ชนิดมาไง ก็คงปั่นรวมลงไปในไอซ์นั่นแร่ะค่ะ รสชาติก็คล้ายยำเลย แต่กินแล้วรู้สึกส่วนตัวว่าสดชื่นมากเลยนะ เชฟคงอยากจะให้ก่อน main มีความสดชื่นก่อนแน่เลย

-  Grilled Squid, filied with Cha-om coriander, Passionfruit ปลาหมึกย่าง ชะอมทอดปรุงรส กับซอสเสาวรสใส่พริกย่าง เมนูนี้ชอบมาก ทานคู่กันอร่อยลงตัวดี

-  Shrimp noodles & Shrimp head sauce kaffir lime, Red Chili ก๋วยเตี๋ยว Canvas เป็นเส้นสดที่ทำจากแป้งข้าวเหนียวผสมกับกุ้ง หัวกุ้ง มันกุ้ง ใส่ไปในเส้นเลย และใส่พริกด้วย ลองชิมแล้วเส้นจะออกรสชาติของกุ้งและมันกุ้งชัดเจนมาก จะว่าไปก็คล้ายรสชาติต้มยำเลยนะคะ
-  Wild Mushrooms & Duck Yolk Brassicas, Thai Truffle เป็นเมนูเห็ดนานาชนิด แต่ที่เด่นสุดจะเป็นเห็ดเผาะรองด้วยคะน้า มีไข่เป็ดที่หนึบ ๆ เจาะไม่แตกเยิ้ม วางมาด้วย แนะนำว่าต้องตักทานไข่และเห็ดคู่กัน เพราะรสชาติเห็ดจะออกแนวเค็มไปค่ะ หากลดเค็มตรงนี้ได้ ถือว่าสุดยอดในการนำเสนอเมนูเลยนะ 

-  Meklong Catfish, Caramelized with tamarind Eggplant, Grape, Coconut หน้าตาเหมือนอุนางิ ปลาไหลญี่ปุ่นย่างเลยค่ะ แต่จริงแล้วคือปลาดุกแม่กลองนั่นเอง น้องบางคนบอก ปลาดุกแม่โขง 555++ โดยการนำมากริลในเตาด้วยซอสมะขาม ส่วนฝั่งซอสสีขาวทำมาจากมะพร้าว สีเขียวจาก Basil คะน้า มีองุ่นสด องุ่นย่าง มะอึก วางลงบนซอสสีขาว ส่วนของปลานี่ตัวหนังด้านนอกมีความกรอบ ด้านในนุ่ม ทำได้ดีมากทานคู่กันก็ลงตัวดีนะ ปลาไหลญี่ปุ่นก็เถอะ ปลาดุกแม่กลองสู้ได้เลย 

- Bone-in Thai Wagyu short rib, Grilled Peppercorn, Pandan นกพิราบ! มองหน้ากันเลิกลั่ก น้องบางคนบอกยังไม่เคยกิน เป็นครั้งแรกเลย อยากบอกว่าครั้งแรกเช่นกัน ทำมาจากนกพิราบส่วนขาและอกนำไปย่าง เนื้อไม่เหนียว นุ่ม ชุ่มฉ่ำ เสิร์ฟคู่กับแตงโมย่างและใบชะพลู ขออุทานนะ เอ๊ย ! อร่อยยิ่งตรงไหนย่างกรอบๆ ยิ่งอร่อยเลยนะ

- Bone-in Thai Wagyu short rib, Grilled Peppercorn, Pandan เมนู Main มาแล้วค่ะ จานนี้ประมาณ 800 กรัม จัดจานมาเก๋มากมีใบเตยวางมาด้วย ส่วนรสชาติเนื้อทำมาได้ดีมาก นุ่มสุด ๆ มีกลิ่นของมะพร้าวด้วย แต่พอทานไปรสชาติหวานขึ้น เริ่มเลี่ยนค่ะ แอบเสียดายที่หากไม่หวานเมนูนี้จะอร่อยมาก แฮ่ะ ๆ หรือแหม่มไม่ชอบความหวานแบบนี้ก็เป็นได้นะคะ คืออยากได้ความหวานจากตัวเนื้อเองมากกว่า แต่รวมแล้วก็อร่อยนะหากกินพอดี ๆ

มาลองของหวานกันบ้างน๊า

- Roasted Chestnut Cake, Bael, Tangerine เค้กเกาลัด ครีมมะตูม ท็อปด้วยเมอร์แรงก์ส้ม หน้าตานี่ดูไม่ค่อยน่ากินเลยนะคะ แต่รวมกันแล้วทุกอย่างอร่อยมาก หอมมะตูม แต่ไม่ค่อยได้รสชาติของเกาลัด ไม่เป็นไรความอร่อยทำให้ลืมทุกอย่าง 555 ชอบมาก ๆ เลย

-  Melon Shaved Ice & Jellies coconut, mango, rambutan เป็นของหวานแบบวาไรตี้เจลลี่เลยค่ะ ก็จะมีมะพร้าว เงาะ กระเจี๊ยบ เนื้อมะม่วงสุก โปะด้วย Melon Shaved Ice เมนูนี้กินแล้วแปลก ๆ ไม่ค่อยชอบค่ะ แต่ก็กินหมดนะ

สำหรับมื้อนี้ เชฟพรีเซ้นต์งานศิลปะอาหารฟิวชั่นที่เน้นด้วยวัตถุดิบจากในไทยค่อนข้างเก่งนะ มีหลายเมนูที่แปลก ลุ้นทุกเมนูเลยค่ะ ก็มีชอบบ้าง ไม่ชอบบ้าง ซึ่งทั้งหมดนี้ลูกค้าเลือกได้ว่าอยากสั่งอะไรมากิน ตอนนี้ร้านขายแบบ A la carte ซึ่งเมนูมีหน้าเดียว ที่พวกเราชิมวันนี้ก็จะหมดเมนูแล้วค่ะ ^^  

วันนี้ลูกค้าปกติก็เต็มร้านเลยนะคะ ครึกครี้นดี และการบริการก็ประทับใจค่ะ บรรยากาศร้าน ก็โปร่งนั่งสบายดีนะ มี 2 ชั้น วันนี้พวกเรามา Tasting ชั้น 2 ค่ะ โดยโต๊ะที่นั่งเก๋มาก จะมีลิ้นชักอยู่ที่โต๊ะด้านขวามือ สามารถดึงออกมาได้ ด้านในจะมีช้อน ส้อม มีด เตรียมไว้ให้ด้วย 

การเดินทาง 
ร้าน Canvas ซอยสุขุมวิท 55 ถนนสุขุมวิท (ข้างอาคาร Somerset ทองหล่อ) หากมา BTS ให้ลงสถานีทองหล่อ จะเดินหรือต่อมอเตอร์ไซด์มาก็ได้นะคะ หากนำรถมา ก็จอดข้างทางได้ (หากมีที่จอด) หรือ ไปฝั่งตรงข้ามได้ หรือ จอดแบบ Wallet ก็ได้ค่ะ

ต้องขอขอบคุณร้าน Canvas และ Wongnai นะคะ ที่เชิญไปร่วมกิจกรรม Wongnai Tasting x Canvas มื้อนี้ แหม่มได้รับประสบการณ์จากอาหารหลากหลายเลยค่ะ